यथाकाशस्थितो नित्यं...

श्लोकः 

यथाकाशस्थितो नित्यं वायुः सर्वत्रगो महान् ।
तथा सर्वाणि भूतानि मत्स्थानीत्युपधारय ॥ ६ ॥

अयं भगवद्गीतायाः नवमोध्यायस्य राजविद्याराजगुह्ययोगस्य षष्ठः(६) श्लोकः ।
पदच्छेदः
यथा आकाशस्थितः नित्यं वायुः सर्वत्रगः महान् तथा सर्वाणि भूतानि मत्स्थानी इति उपधारय ॥ ६ ॥

अन्वयः
यथा नित्यं सर्वत्रगः महान् आकाशस्थितः वायुः तथा मत्स्थानि सर्वाणि भूतानि इति उपधारय ।

 शब्दार्थः 
यथा = येन प्रकारेण
नित्यम् = सदा
सर्वत्रगः = सर्वत्र गन्ता
महान् = महापरिमाणः
आकाशस्थितः = नभसि वर्तमानः
वायुः = अनिलः
तथा = तेन प्रकारेण
मत्स्थानि = मयि स्थितानि
सर्वाणि = सकलानि
भूतानि इति = भूतानि इति
उपधारय = जानीहि ।

 अर्थः 
यथा सदा सर्वत्र संचरन् महान् वायुः आकाशे वर्तमानोऽपि न तेन सम्बध्यते तथा सर्वाणि भूतानि मयि वर्तमानान्यपि निस्सत्वात् न मया सम्बध्यन्ते इति विजानीहि ।

सम्बद्धसम्प्र्कतन्तुः
भगवद्गीता (मूलश्लोकाः)
भगवद्गीता

 06
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः